Erick Dampier

Erick Travez Dampier, nado o 14 de xullo de 1975 en Jackson, Mississippi é un xogador profesional de baloncesto estadounidense que actualmente é axente libre. Mide 2,11 metros e xoga na posición de pivote.

 Traxectoria 
 Universidade 
Despois de gañar 2 títulos estatais co seu instituto en Mississippi, entrou nas ringleiras da Universidade de Mississippi State, gañando o título de campión da Conferencia Sueste en 1996, e levando ao seu equipo á Final Four da NCAA ese mesmo ano. Nas súas tres tempadas tivo unha media de 13,2 puntos, 9,2 rebotes e 2,6 tapóns por partido.

 NBA 
Foi elixido na primeira rolda do Draft da NBA de 1996 polos Indiana Pacers, na décima posición. Non rematou de encaixar nese equipo na súa tempada coma rookie, contando con poucos minutos, para facer 5,1 puntos e 4,1 rebotes por partido. Antes do inicio da seguinte campaña, foi traspasado, xunto a Duane Ferrell aos Golden State Warriors, a cambio de Chris Mullin.

Pasou 7 tempadas en Oakland, sendo a de 2003-04 a mellor da súa traxectoria profesional, tras facer 12,3 puntos e 12 rebotes por partido. Recibiu moitas críticas por iso, xa que era o ano no que se convertía en axente libre, podendo así renegociar o seu contrato. A tempada seguinte asinou cos Dallas Mavericks, onde, tras facer 9,2 puntos e 8,5 rebotes na tempada regular, amosou todas as súas debilidades cando tivo que enfrontarse en playoffs a pivotes dunha categoría contrastable coma Yao Ming ou Amare Stoudemire. Na súa segunda tempada, os Mavs adquiriron ao pivote de orixe senegalesa DeSagana Diop, e xuntos formaron unha das rotacións de xogadores altos máis intimidatorias de toda a liga.

O 9 de febreiro de 2012, asinou un contrato de dez días cos Atlanta Hawks.Hawks Sign Erick Dampier to 10-Day Contract

 Notas 

 Véxase tamén 
 Ligazóns externas 
 Ficha en nba.com
 Estatísticas de Erick Dampier 
 Estadísticas en ESPN.com

Categoría:Xogadores de baloncesto da NBA
Categoría:Xogadores de baloncesto dos Estados Unidos de América
Categoría:Xogadores dos Indiana Pacers
Categoría:Xogadores dos Golden State Warriors
Categoría:Xogadores dos Dallas Mavericks
Categoría:Xogadores dos Miami Heat
Categoría:Xogadores dos Atlanta Hawks
Categoría:Eleccións no Draft da NBA dos Indiana Pacers
Categoría:Pivotes de baloncesto
Categoría:Nados en Mississippi
Categoría:Nados en 1975